Source: https://www.slov-lex.sk/pravne-predpisy/SK/ZZ/2010/252/
Timestamp: 2020-02-20 18:06:43+00:00

Document:
252/2010 Z.z. - Vyhláška Ministerstva životného pro... - SLOV-LEX
252/2010 Z.z.
252/2010 Z. z.
Priebežnú správu o povodňovej situácii (ďalej len „priebežná správa“) tvorí textová časť a tabuľková časť. Priebežná správa sa vyhotovuje písomne.
Textová časť priebežnej správy obsahuje
nadpis „Priebežná správa o povodňovej situácii“, názov a sídlo predkladateľa priebežnej správy, dátum a čas, ku ktorému sa podľa odseku 7 priebežná správa vzťahuje,
opis aktuálnej situácie a vývoja situácie od podania predchádzajúcej priebežnej správy; pri podávaní prvej priebežnej správy od času vyhlásenia II. stupňa povodňovej aktivity,
prehľad opatrení vykonaných
podľa povodňového plánu,
nad rámec povodňového plánu,
problémov a nedostatkov pri vykonávaní opatrení na ochranu pred povodňami,
opatrení prijatých na odstránenie zistených problémov a nedostatkov,
požiadavky vo vzťahu k riešeniu aktuálnej povodňovej situácie a návrh opatrení, na ktorých realizáciu nemá predkladateľ priebežnej správy potrebné sily, prostriedky alebo oprávnenia,
informácie o úrazoch alebo haváriách.
Správca vodohospodársky významných vodných tokov, správca drobného vodného toku a vlastník a správca alebo užívateľ stavby, objektu alebo zariadenia, ktoré je umiestnené na vodnom toku vyplňujú tabuľky 1, 2, 5, 7 až 9 prílohy č. 1.
Vlastník, správca alebo užívateľ stavby, objektu alebo zariadenia, ktoré je umiestnené v inundačnom území vyplňuje tabuľky 7 až 9 prílohy č. 1.
Zhotoviteľ stavby, ktorá zasahuje do vodného toku alebo na inundačné územie vyplňuje tabuľky 3, 4, 7 až 9 prílohy č. 1.
Obce, obvodné úrady životného prostredia, obvodné úrady, krajské úrady životného prostredia a obvodné úrady v sídle kraja vyplňujú tabuľky podľa prílohy č. 2.
Priebežná správa sa vyhotovuje počas
II. stupňa povodňovej aktivity so stavom k 06.00 hodine a obsahuje informácie o povodňovej situácii a vykonaných opatreniach počas ostatných 24 hodín,
III. stupňa povodňovej aktivity alebo mimoriadnej situácie denne so stavom k 06.00 hodine a k 18.00 hodine podľa osobitného predpisu1) a obsahuje informácie o povodňovej situácii a vykonaných opatreniach počas ostatných 12 hodín,
II. stupňa povodňovej aktivity a III. stupňa povodňovej aktivity na čerpacej stanici vnútorných vôd so stavom k 06.00 hodine a obsahuje informácie o povodňovej situácii a vykonaných opatreniach počas ostatných 24 hodín.
Priebežnú správu predkladá elektronickou poštou, faxom alebo osobne
správca drobného vodného toku a vlastník, správca alebo užívateľ stavby, objektu alebo zariadenia, ktoré je umiestnené na vodnom toku alebo v inundačnom území a zhotoviteľ stavby, ktorá zasahuje do vodného toku alebo na inundačné územie obvodnému úradu životného prostredia a správcovi vodohospodársky významných vodných tokov počas
II. stupňa povodňovej aktivity do 06.30 hodiny,
III. stupňa povodňovej aktivity alebo mimoriadnej situácie do 06.30 hodiny a do18.30 hodiny,
obec do 07.00 hodiny a do 19.00 hodiny počas
III. stupňa povodňovej aktivity obvodnému úradu a obvodnému úradu životného prostredia,
mimoriadnej situácie obvodnému úradu,
správca vodohospodársky významných vodných tokov ministerstvu, krajskému úradu životného prostredia, obvodnému úradu životného prostredia a obvodnému úradu počas
II. stupňa povodňovej aktivity do 07.30 hodiny,
III. stupňa povodňovej aktivity alebo mimoriadnej situácie do 07.30 hodiny a do 19.30 hodiny,
obvodný úrad životného prostredia krajskému úradu životného prostredia počas III. stupňa povodňovej aktivity do 08.00 hodiny a do 20.00 hodiny,
obvodný úrad počas mimoriadnej situácie obvodnému úradu v sídle kraja a obvodnému úradu životného prostredia do 08.00 hodiny a do 20.00 hodiny,
krajský úrad životného prostredia ministerstvu, ministerstvu vnútra a obvodnému úradu v sídle kraja počas III. stupňa povodňovej aktivity do 08.30 hodiny a do 20.30 hodiny,
obvodný úrad v sídle kraja ministerstvu vnútra, ministerstvu a krajskému úradu životného prostredia počas mimoriadnej situácie do 08.30 hodiny a do 20.30 hodiny.
Ak to povodňová situácia vyžaduje, priebežné správy sa predkladajú podľa požiadaviek orgánov ochrany pred povodňami alebo ministerstva vnútra aj v iných termínoch.
Správca vodohospodársky významných vodných tokov vyhotovuje jednu priebežnú správu alebo niekoľko priebežných správ zostavených podľa výskytu povodní v jednotlivých čiastkových povodiach2) alebo v navzájom nadväzujúcich alebo susediacich povodňových úsekoch.
Správca vodohospodársky významných vodných tokov, správca drobného vodného toku, vlastník, správca alebo užívateľ stavby, objektu alebo zariadenia, ktoré je umiestnené na vodnom toku alebo v inundačnom území, a zhotoviteľ stavby, ktorá zasahuje do vodného toku alebo na inundačné územie, vypracúvajú správu o vykonaných povodňových zabezpečovacích prácach a výdavkoch vynaložených na vykonávanie povodňových zabezpečovacích prác ako súhrnnú správu o priebehu povodní, ich následkoch a vykonaných opatreniach (ďalej len „súhrnná správa“).
Súhrnnú správu tvorí textová časť a tabuľková časť. Súhrnná správa sa vyhotovuje písomne.
Zhotoviteľ súhrnnej správy ju predloží s názvom „Súhrnná správa o priebehu povodní, ich následkoch a vykonaných opatreniach“ a uvedie svoj názov, sídlo a obdobie, na ktoré sa súhrnná správa vzťahuje, vymedzené dňom vyhlásenia II. stupňa povodňovej aktivity alebo III. stupňa povodňovej aktivity a dňom odvolania II. stupňa povodňovej aktivity.
Textová časť súhrnnej správy obsahuje
priebehu povodne,
vykonaných opatrení na ochranu pred povodňami,
problémov a nedostatkov zistených počas vykonávania opatrení na ochranu pred povodňami,
informácie o úrazoch alebo haváriách,
návrh opatrení na odstránenie zistených nedostatkov pri ochrane pred povodňami, ktorých realizácia
je v kompetencii zhotoviteľa súhrnnej správy,
vyžaduje spoluprácu orgánov ochrany pred povodňami.
Subjekty podľa § 1 ods. 3 až 5 vyhotovujú v súhrnnej správe tabuľky 5 až 9 prílohy č. 1. Subjekty podľa § 1 ods. 6 vyhotovujú v súhrnnej správe tabuľky podľa prílohy č. 2.
Správca vodohospodársky významných vodných tokov vyhotovuje jednu súhrnnú správu za celé obdobie vymedzené dňom vyhlásenia II. stupňa povodňovej aktivity alebo III. stupňa povodňovej aktivity a dňom odvolania II. stupňa povodňovej aktivity.
Obec uvedie v súhrnnej správe celkové údaje za územie obce, vrátane údajov poskytnutých právnickými osobami a fyzickými osobami – podnikateľmi, ktorí vykonávali povodňové záchranné práce podľa povodňových plánov záchranných prác, ktoré sú súčasťou povodňového plánu záchranných prác obce.
Obvodný úrad a obvodný úrad v sídle kraja predkladá do súhrnnej správy vypracovávanej obvodným úradom životného prostredia a krajským úradom životného prostredia textovú časť, ktorú tvoria vlastné poznatky a poznatky základných záchranných zložiek integrovaného záchranného systému a útvarov Policajného zboru. Prílohou textovej časti sú tabuľky 3 až 5 prílohy č. 2.
Vyšší územný celok v súhrnnej správe uvedie
vyhodnotenie priebehu vykonávania hliadkovej služby a účinnosti opatrení vykonaných na ochranu ciest, ich súčastí a príslušenstva počas povodne,
prehľad opatrení na odstránenie zistených nedostatkov a na predchádzanie povodňovým škodám,
vyhodnotenie povodňových škôd.
Obvodný úrad životného prostredia a krajský úrad životného prostredia uvedie v súhrnnej správe vlastné poznatky a celkové údaje za územie vo svojej pôsobnosti.
Na označenie okresu a kraja sa používa prvá dvojica písmen evidenčného čísla vozidla označujúca okres, v ktorom je vozidlo evidované.3)
Predchádzajúci deň pred podaním priebežnej správy o povodňovej situácii.
Deň podania priebežnej správy o povodňovej situácii.
Na označenie okresu a kraja sa používa prvá dvojica písmen evidenčného čísla vozidla označujúca okres, v ktorom je vozidlo evidované podľa osobitného predpsisu.3)
Vodomerná/vodočetná stanica uvedená v povodňovom pláne zabezpečovacích prác pre stavbu.
Názov stavby.
Údaje sa do tabuľky zapisujú chronologicky podľa času vyhlásenia stupňa povodňovej aktivity; keď sa zmení vyhlásený stupeň povodňovej aktivity, údaj sa zapíše do nasledujúceho riadka pod prvé vyhlásenie stupňa povodňovej aktivity alebo do riadka pod záznamom o predchádzajúcej zmene vyhlásenia stupňa povodňovej aktivity.
Názov správcu vodného toku alebo vodnej stavby.
1. V priebežnej správe sa uvádza dátum vydania správy a pri III. stupni povodňovej aktivity obdobie podľa § 1 ods. 7, na ktoré sa správa vzťahuje.
Názov a sídlo predkladateľa priebežnej správy alebo súhrnnej správy.
Tabuľka sa zaraďuje
Názov obce, obvodu alebo kraja.
a) V priebežnej správe sa uvádza dátum a čas podľa § 1 ods. 7.
1. V priebežnej správe sa uvádza dátum vydania správy a čas podľa § 1 ods. 7.
Názov obvodu alebo kraja.
§ 7 ods. 3 vyhlášky Ministerstva vnútra Slovenskej republiky č. 388/2006 Z. z. o podrobnostiach na zabezpečovanie technických a prevádzkových podmienok informačného systému civilnej ochrany v znení zákona č. 442/2007 Z. z.
§ 11 ods. 4 a 5 zákona Národnej rady Slovenskej republiky č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení zákona č. 384/2009 Z. z.
§ 124 ods. 1 zákona č. 8/2009 Z. z. o cestnej premávke a o zmene a doplnení niektorých zákonov a § 36 ods. 2 vyhlášky Ministerstva vnútra Slovenskej republiky č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov.
§ 1 Priebežná správa o povodňovej situácii
§ 2 Súhrnná správa o priebehu povodní, ich následkoch a vykonaných opatreniach
Číslo: 252/2010 Z. z.
Názov: Vyhláška Ministerstva životného prostredia Slovenskej republiky, ktorou sa ustanovujú podrobnosti o predkladaní priebežných správ o povodňovej situácii a súhrnných správ o priebehu povodní, ich následkoch a vykonaných opatreniach

References: § 1
 § 1
 § 1
 § 1
 § 1

§ 7

§ 11

§ 124
 § 36

§ 1

§ 2